সরকারের ইচ্ছা অনুযায়ী রায় না দেয়ায় সাবেক প্রধান বিচারপতি এস কে সিনহাকে অপমান করে ক্যান্সারের রোগী বানিয়ে বিদেশে পাঠিয়ে দেয়া হয়েছে উল্লেখ করে সুপ্রিমকোর্ট আইনজীবী সমিতির সম্পাদক ব্যারিস্টার মাহবুব উদ্দিন খোকন বলেন, স্বাধীন বিচারব্যবস্থা যদি না থাকে তাহলে গণতন্ত্র থাকবে না, দেশের অর্থনীতি ধ্বংস হয়ে যাবে। খোকন বলেন, রক্তের বিনিময়ে বাংলাদেশের সৃষ্টি, সংবিধানের সৃষ্টি। এ কারণে সংবিধানের সমন্বয় করতে হবে। স্বাধীন বিচারব্যবস্থা গড়ে তুলতে প্রয়োজনে জনগণ আবার রক্ত দেবে। আমরা আশা করি বিচারব্যবস্থা স্বাধীনভাবে কাজ করবে। না করতে পারলে আইনজীবী-জনতা ঐক্যবদ্ধভাবে যা যা করা দরকার তাই তাই করবে। এ জন্য কোনো রাজনৈতিক নেতা ও বিচারপতিকেও ছাড় দেয়া হবে না বলেও হুশিয়ারি দেন তিনি।